**Radošā konkursa bērniem un jauniešiem “Noķer pavasari!” nolikums**

**1. Konkursa rīkotājs -**Latgales plānošanas reģions.

2023. gada 9. un 10. aprīlī Latvijā un citur pasaulē tiks svinētas Lieldienas, kas saistās ar pavasara saulgriežiem, olu krāsošanas tradīcijām, ticējumiem par pūpolu veselības spēku un Lieldienu zaķi, kas bērniem sagādā dāvanas un saldumus. Latgales plānošanas reģions, gatavojoties svētkiem, rīko radošo konkursu bērniem un jauniešiem “Noķer pavasari!”, pievēršot uzmanību dabas norisēm iestājoties pavasarim, kā arī latviešu svinamajiem svētkiem un Lieldienu tradīcijām.

**2. Konkursa mērķis**

Veicināt bērnu un jauniešu izpratni par latviešu tradīcijām, gadskārtu svinībām, vadoties no norisēm dabā, lietderīgi un radoši pavadot brīvo laiku, kā arī vienot vietējo un diasporas ģimeņu bērnus un jauniešus radošā aktivitātē, caurvijot Lieldienu tematiku.

**3. Konkursa uzdevumi**

3.1. Attīstīt bērnu un jauniešu radošo domāšanu, iztēli, oriģinalitāti, veidojot izpratni par latviešu tradīcijām, gadskārtu svinībām, vadoties no norisēm dabā, lietderīgi un radoši pavadot brīvo laiku.

3.2. Veidot saikni starp Latvijas un diasporas bērniem un jauniešiem, iesaistot vietējā reģiona bērnus un jauniešus, tostarp remigrantu un repatriantu bērnus un jauniešus, kā arī potenciālos remigrantus, kas dzīvo ārpus Latvijas, diasporas locekļus, latviešu skoliņu skolēnus un pedagogus.

3.3. Veicināt pozitīvu noskaņu un vienotību sabiedrībā ar saliedējošām un radošām aktivitātēm, iesaistot ģimenes locekļus.

**4. Konkursa tēma**

4.1. Izmantojot dažāda veida uzskates līdzekļus (nofilmējot nelielu video - līdz 3 minūtēm, nobildējot fotogrāfiju vai uzzīmējot A4 formāta zīmējumu jebkurā tehnikā) atainot, kā bērni pavada brīvo laiku, gatavojoties svētkiem un svinot Lieldienas:

4.1.1. aktivitātes saistītas ar dabas vērojumiem (piemēram, bērza sulu tecināšana, augu dīgšanas process, puķu ziedēšana, saullēkta/ saulrieta iemūžināšana, utml.) un Lieldienu tradīcijām (piemēram, pūpolu pušķīšu veidošana, olu krāsošana, svētku maltītes pagatavošana, šūpošanās uz šūpolēm, olu ripināšanas sacensības, utml.);

4.1.2. radošas aktivitātes - dzejoļa deklamēšana, dziesma, deja, u.c.

**5. Konkursa mērķauditorija**

Konkurss ir paredzēts bērniem un jauniešiem vecumā līdz 16 gadiem (ieskaitot). Konkursa mērķauditorija - vietēja reģiona bērni un jaunieši, remigrantu un repatriantu bērni un jaunieši, potenciālo remigrantu bērni un jaunieši, kas dzīvo ārpus Latvijas, diasporas locekļu bērni un jaunieši.

**6. Konkursa darbu izstrādes nosacījumi un iesniegšanas kārtība**

6.1. Konkursa iesūtītajam darbam jābūt:

6.1.1. uzskatāmā veidā (labas izšķirtspējas fotogrāfija, video, A4 zīmējums) atspoguļotai aktivitātei, kā bērns vai visa ģimene kopā radoši darbojas;

6.1.2. iesūtot darbu, jāiekļauj šāda informācija:

* autora vārds, uzvārds,
* vecums,
* vecāka vai likumiskā pārstāvja vārds, uzvārds, kontakttālrunis un e-pasta adrese,
* valsts, kurā pašreiz dzīvo.

6.1.3. ja iesūtāmais materiāls pārsniedz pieļauto apjomu un nevar tikt nosūtīts ar e-pasta starpniecību, jāizmanto citi augšupielādes veidi: failiem.lv, google.com disks u.c., atsūtot vai kopīgojot šo failu;

6.2. Konkursa darbs var tikt izstrādāts: individuāli, iesaistot ģimenes locekļus vai izglītības iestādē. Ja darbā tiek attēlotas citas personas, tad dalībnieks nodrošina, lai tās būtu piekritušas darba izmantošanai šajā konkursa nolikumā noteiktajā veidā;

6.3. Iesniegtajam darbam jāatbilst konkursa mērķiem un tēmai, nepārkāpjot ētikas normas un drošības pamatprasības;

6.4. Darbi ar norādi “Radošam konkursam” jāiesūta uz e-pastu: anna.stalidzane@lpr.gov.lv (darbi netiek dalīti vecuma grupās).

6.5. Konkursā nevar piedalīties Konkursa organizētāja darbinieki, viņu ģimenes locekļi.

**7. Konkursa norise un uzvarētāja noteikšana**

7.1. Konkurss notiek no 2023. gada 29.marta, darbi jāiesūta līdz 2023. gada 12. aprīlim (e-pasta nosūtīšanas datums);

7.2. Visi iesūtītie darbi tiks izvietoti sociālā tīkla Facebook lapā “[Es atgriežos Latgalē](https://www.facebook.com/es.atgriezos.latgale/)” norādot autora vārdu, vecumu, valsti, un tiks nodoti publiskai balsošanai (uzvarētājs tiks noteikts pēc lielākā “patīk” skaita zem konkursa dalībnieka iesūtītā radošā darba un vērtēšanas komisijas lēmuma).

**8. Darbu vērtēšana un balvas nodošana**

8.1. Līdz 2023. gada 20. aprīlim notiek publiskā balsošanā sociālā tīkla Facebook lapā “[Es atgriežos Latgalē](https://www.facebook.com/es.atgriezos.latgale/)”;

8.2. Vērtēšanas komisija uzvarētāju noteiks ņemot vērā skatītāju “patīk” skaitu Facebook lapā “Es atgriežos Latgalē” (zem konkursa dalībnieka iesūtītā radošā darba, iepriekš nesaskaņojot ar autoru un neizmaksājot autoratlīdzību) un izvērtējot iesūtīto darbu pēc vērtēšanas kritērijiem.

8.3. Iesūtīto darbu vērtēšanas kritēriji:

8.3.1. darba atbilstība tematam;

8.3.2. autora personiskās attieksmes un domas atklāsme;

8.3.3. oriģinalitāte un radošs temata risinājums;

8.3.4. darba vizuālā kvalitāte.

8.4. Uzvarētāju apbalvošana:

Uzvarētāji tiks apbalvoti ar balvām gan individuāli, gan grupās (piemēram, ja ir iesūtīts klases kopdarbs):

8.4.1. Pirmās trīs vietas individuālajiem darbiem;

8.4.2. Pirmās trīs vietas kolektīvajiem / kopdarbiem (piemēram, klase, bērnudārza grupiņa).

8.4.3. Viena nominācija “Žūrijas simpātija”.

8.4.4. Vērtēšanas komisija var piešķirt dalībniekiem veicināšanas balvas.

8.5. Konkursa rezultāti tiks paziņoti līdz 2023.gada 25.aprīlim Latgales plānošanas reģiona mājas lapā lpr.gov.lv un sociālā tīkla Facebook lapā “Es atgriežos Latgalē”.

8.6. Balva konkursa uzvarētājam tiks nosūtīta sekojošā veidā - pa pastu, pakomātu, DPD pakalpojumu vai vienojoties ar uzvarētāju par citu piegādes veidu.

**9. Kontaktpersona**

Latgales plānošanas reģiona projektu asistente Anna Stalidzāne, e-pasts: anna.stalidzane@lpr.gov.lv, tālrunis: + 371 26740689.

**10. Personas datu apstrāde**

10.1. Personas datu apstrādes pārzinis ir Latgales plānošanas reģions, reģistrācijas Nr. 90002181025, juridiskā adrese Atbrīvošanas aleja 95, Rēzekne, LV- 4601, tālrunis +371654 28111, e-pasts: pasts@lpr.gov.lv.

10.2. Iesniedzot darbu konkursā, dalībnieka vecāki vai likumiskie pārstāvji apliecina, ka ir nodrošināts atbilstošs tiesiskais pamats par dalībnieku piedalīšanos konkursā.

10.3. Iesniedzot darbu, dalībnieka vecāki vai likumiskie pārstāvji piekrīt un ir informēti, ka, konkursa nolikumā noteikto mērķu sasniegšanai un konkursa publicitātes nodrošināšanai, visi iesniegtie darbi tiks izvietoti sociālā tīkla Facebook lapā “[Es atgriežos Latgalē](https://www.facebook.com/es.atgriezos.latgale/)”, kā arī uzvarētāju darbi tiks publicēti Latgales plānošanas reģiona mājas lapā [www.lpr.gov.lv](http://www.lpr.gov.lv) norādot autora vārdu, vecumu un mītnes valsti

10.4. Konkursa dalībnieku personas dati (vārds, uzvārds, vecums, kontakttālrunis un e-pasta adrese) tiek ievākti un apstrādāti ar mērķi nodrošināt konkursa norisi atbilstoši konkursa nolikuma noteikumiem un lai sazinātos ar konkursa dalībniekiem konkursa ietvaros.

10.5. Gadījumā, ja konkursa dalībnieka vecāki vai likumiskie pārstāvji uzskata, ka ir noticis personas datu aizsardzības pārkāpums, konkursa dalībnieka vecāki vai likumiskie pārstāvji ir tiesīgi vērsties ar pretenziju Latgales plānošanas reģionā, rakstot uz e-pastu pasts@lpr.gov.lv vai datu aizsardzības speciālistam uz e-pastu: [datuaizsardziba@lpr.gov.lv](mailto:datuaizsardziba@lpr.gov.lv). Gadījumā, ja vienošanās nav panākta, dalībnieks ir tiesīgs iesniegt sūdzību Datu valsts inspekcijā.